**Sajtóközlemény**

**„Kultúrház épületének energetikai korszerűsítése Tekenyén”**

**2021.09.30.**

**Tekenye Község Önkormányzata 45,16 millió forintos támogatást nyert „Kultúrház épületének energetikai korszerűsítése Tekenyén” projektjének megvalósításához az Terület- és Településfejlesztési Operatív Program támogatási rendszeréhez benyújtott TOP-3.2.1-16-ZA1-2018-00026 azonosító-számú pályázat keretében.**

A program szervesen illeszkedik a Zala megye területfejlesztési program horizontális céljaihoz: alacsony CO2 kibocsátás, klímaváltozáshoz történő alkalmazkodás, környezet védelme.

A projekt tevékenységeinek rövid leírása

Jelen projekt során a Tekenye Község Önkormányzata tulajdonát képező 8793 Tekenye, Hunyadi utca 11., 33064 hrsz. alatti kultúrház energetikai korszerűsítése valósult meg a következőkkel: napelem rendszer telepítése, nyílászárócsere, falak hőszigetelése, hőszivattyús rendszer telepítése. A projekt tartalmazta továbbá az épületgépészeti rendszerek felújítását, valamint a szükséges akadálymentesítéseket. Megvalósult további tevékenységek: nyilvánosság biztosítása, a fejlesztendő épületek használóinak képzése.

A projekt tárgyát képező épület önálló energetikai rendszerrel rendelkező épület, funkciója: kultúrház. Funkciójánál fogva a nagyközönség számára látogatható, ezáltal egy ilyen beruházás elősegítette a szemléletformálást, a műszaki információk, tapasztalatok terjesztését, így a projekt a programnak ezt a célkitűzését több célcsoport vonatkozásában is teljesítettük. A projektnek nem volt előre látható klímakockázata.

A projekt abszolút értékben csökkenti az országos üvegházhatású gázkibocsátást. Így a község közösségi élete a kor színvonalának megfelelő módon valósul meg az elkövetkező években.

**További információ kérhető:**

**Tekenye Község Önkormányzata**

Cím: 8793 Tekenye, Hunyadi. u. 17.

Telefon: +36-30/411 7921

E-mail: aknis@t-online.hu

Honlap: www.tekenye.hu